Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 543

4. évfolyam Éves óraszám: 55 óra Témakörök, tartalmak Tanulói tevékenységek vizuális nyelv, fogalmak kreativitás, alkotás megismerés, befogadás Képzõmûvészet Ellentétek ismerete és alkalmazása az alkotásban: színkontraszt, vonalkontraszt, tónuskontraszt. Színkeverés: derítés, tompítás. Kiemelés forma- és színminõséggel, mérettel, elhelyezéssel, kontraszttal, vonalvastagsággal. A színek hangulati hatása. Tulajdonságok kifejezése színekkel. Kompozíciós eljárások. Egyensúly és feszültség. Szimmetria és aszimmetria. Képek, látványok, események leírása, a leírás alapján kép készítése. Élmények, emlékek, gondolatok feldolgozása közös alkotásokban (pl. utcakép). Csoportmunka: színtorony vagy színpiramis festése. Adott mûalkotás vagy festmény dramatikus eljátszása közösen (megmozdul a szobor, hogyan folytatódik a kép cselekménye, mire gondol a fõszereplõ). Képek, tárgyak jelentésmódosítása formaátírással, átszínezéssel, megszemélyesítéssel. Szokatlan forma kialakítása a különbözõ részletek egy képpé formálásával. Mûalkotások csoportosítása különbözõ szempontok alapján. Mûalkotások származási helyének megkeresése térképen. Elemzõ beszélgetés mûalkotásokról. Képzõmûvészeti alkotások leírása, a legfontosabb vizuális nyelvi, kompozíciós hatás értelmezése. Egyes képzõmûvészeti mûtípusok jellemzõi (tájkép, életkép, történelmi kép, illusztráció, csendélet, portré, enteriõr, lovas szobor, kisplasztika). Mûalkotások elemzése az adott vizuális témákhoz kapcsolódóan (motiválás, hangulatkeltés). Emberi karakterek, jellemek és magatartásformák megfigyelése a mûvészi ábrázolásokban. Néhány festmény, grafika és szobor szerzõjének és a mû címének ismerete. Témakörök, tartalmak Tanulói tevékenységek vizuális nyelv, fogalmak kreativitás, alkotás megismerés, befogadás Vizuális kommunikáció Egyszerû közlõ ábrák értelmezése, készítése. A formák és a színek kifejezõ elrendezése a képmezõben. A térbeliség hangsúlyozásának eszköze a formakövetõ tónusozó vonal. Fényárnyék megfigyelése és érzékeltetése tónusfokozatokkal. Formaegyszerûsítés – a forma jele. A sötét-világos, hideg-meleg színkontrasztok figyelemfelhívó jellege. Pozitív-negatív forma. Tervezés a leegyszerûsített formák felhasználásával (pl. memóriajáték, virágdominó, emblémák). A színek hangulati hatásának alkalmazása az évszakok bemutatására (naptárlapok, évszaktündér tervezése). Természet utáni tanulmányok készítése természeti formákról. A modellek rálátásos ábrázolása megfigyelés alapján (színés tónusos megjelenítés). Csendélet festése. Dekoratív felület tervezése a valóságos forma egyszerûsítésével, továbbgondolásával. Érdekes faktúrák kialakítása pontok, vonalak és foltok segítségével. A jelalkotó forma: vonal és színredukciók. Tervezés a látványtól az ábráig. Egyszerû térosztásokat közlõ alap- és térképvázlatok készítése. A fekete-fehér kontrasztra épülõ szimmetrikus papírkivágás készítése. Fényképek, újságképek, reklámképek csoportosítása, „olvasása”, értelmezése. Márkajelek, emblémák viseletünkben. Térkifejezési módok: a takarás, a lejjebbfeljebb helyezés, elõtérháttér. A felülnézet. A formakarakter és a részletek megfigyelése, magyarázó rajzok, metszetek, nagyított részletek és folyamatábrák elemzése. Magyarázó rajzok, folyamatábrák értelmezése. Az ábra és a látvány kapcsolatának elemzése. A színismeretek összefoglaló áttekintése. Sík- és térformák jellemzõi. Tárgy- és környezetkultúra Az egyéni stílus jellemzõi. A rendeltetés, az anyag, a forma, a díszítés és a méret összehasonlítása, a célnak megfelelõ megválasztása. Forma- és színritmus. Az épület külsõ kifejezõeszközei: méret, tömeg, tagoltság, anyag, hely. Homlokzat- és alaprajz. Illúzió a térábrázolásban. Optikai csalódások, lehetetlen, kétértelmû helyzetek. Egyéni igényt kielégítõ tárgyak készítése. A mintaképzés különbözõ lehetõségeinek megismerése és alkalmazása különbözõ textiltervek készítésénél (pl. kockás anyag). Emblémák, piktogramok tervezése. Környezetalakító tevékenység: az utcakép közízlést formáló dekorációi. Egyszerû tárgy, épület modellezése. Makett készítés szabásminta alapján. Egyszerû tömeg, az alaprajz és a homlokzat egyeztetése. Álomképszerû jelenet tervezése valóságos és kitalált formák összekeverésével (pl. fantáziaváros, élet egy távoli bolygón). Köznapi és ünnepi tárgy elemzése, a rendeltetés, az anyag, a méret, a forma bemutatásával. A viseletdivat változásának megismerése. Régi korok öltözködési szokásai és a mai divat. Beszélgetés az alkalomhoz illõ viseletekrõl. Az egyéni ízlés. Az épített környezet és egyes épülettípusok (pl. lakó- és középület) elemzése. A rendeltetés és a forma összefüggésének vizsgálata. A népi építészet emlékeinek megismerése. Nevezetes épületek. A helytörténeti gyûjtemények és a lakóhely múzeumainak megismerése. Könyvtárhasználat. Megismertetésre, elemzésre ajánlott mûalkotások Giuseppe Arcimboldo: Az õsz; id. Pieter Bruegel: Bábel tornya, Tél; Zórád Ernõ: Hegyalja út – Fehérsas tér; Pollack Mihály: Magyar Nemzeti Múzeum; M. C. Escher: Belvedere; Frans Hals: Dada a gyermekkel; Aba- Novák Vilmos: Álarckészítõ; Auguste Renoir: Krizantémcsokor; Kisalföldi mángorló (Néprajzi Múzeum); Bakonyi cifraszûr (Néprajzi Múzeum); Albrecht Dürer: Nyúl; Jan Brueghel: A Paradicsom, Perui totemoszlop. Technikák, anyagok Az elõzõ években már tanult technikákon kívül: – kollázs, fonás, madzagszövés, gyöngyfûzés; – textil-, drót- és papírplasztikák és tárgykonstrukciók, modellek; – mûvészeti technikák ismertetése a megismert mûtípusok kapcsán (pl. egyedi rajz, sokszorosító grafika, olajfestés, freskó, bronzöntés, kõfaragás, fafaragás, agyagmunka). Kimeneti követelmény Természet utáni tanulmányok készítése: felismeri és elemzi a forma jellemzõit, halvány vonalakkal felvázolja a tömeget, a térbeli helyzetet jelöli a forma lejjebb-feljebb helyezésével és a takarásokkal. Néhány tónus alkalmazásával kifejezi a domborodást, megkülönbözteti a megvilágított és az árnyékos oldalt. Kompozíciós feladatok: kiemeli egy hallott vagy kitalált történet fõszereplõjét, az ábrázolásban tudja hangsúlyozni mérettel, színnel, elhelyezéssel. A felületalakításban változatos faktúrákat alkalmaz, többféle technikát ismer. Színismeret: megnevezi a fõ- és mellékszíneket, tudja keletkezésük módját. Ismeri a 12 tagú színkör színeinek kikeverését 3 fõszínbõl kiindulva. Tárgykészítés: Ötletes ajándéktárgyakat készít alkalmakra. Képes az elemzett mindennapi tárgyak, eszközök formája (anyaga, mérete) és funkciója (jelentése) közötti kapcsolat felismerésére. Mûalkotás-elemzés: a képolvasástól eljutott a tanuló a mûvészeti élmények árnyaltabb kifejezéséig. Ismeri a képzõmûvészet több mûtípusát. Felismeri és megnevezi a tanult mûalkotások közül háromnak az alkotóját és címét. Ajánlások értékelési eljárásokra Az értékelés nélkülözhetetlen az oktatás folyamatában, hiszen ezáltal kapnak a tanulók folyamatos visszajelzést a teljesítményük minõségérõl és az elért eredményekrõl. Az értékelés stílusa formálja a tanuló magatartását, motivál, alakítja az önértékelést és a közösség mércéjét, tájékoztatja a szülõket az elért eredményekrõl. Az értékelés stílusa akkor jó, ha elõsegíti a gyermek fejlõdését. A következetes, differenciált, türelmes hangnemû, pozitívumokat hangsúlyozó értékelés fejleszti a tanulók önértékelõ képességét, ami az önálló munkavégzés egyik feltétele. A jól motivált tanulók nem kötelességbõl, hanem a siker élményéért végzik feladatukat. Az értékelés akkor hátrányos, ha szubjektív, a hangulattól függõen következetlen, igazságtalan, ha szorongást kelt, ha nem a teljesítményre összpontosít, és ha a tanuló nem érzi és tudja a javítás lehetõségeit. Túlzottan gyakori ellenõrzés és értékelés nem szükséges, mert nem hat kedvezõen a kreatív fejlõdésre. Az állandó visszajelzés gátolja a szabad asszociációt, a tévedés szabadságát. A tanári munka gyakori hibája, ha a tanulók ellenõrzése nem válik értékeléssé. A visszajelzés hiánya miatt a tanulók nem érzik tevékenységük erényeit és hibáit, ezért egy idõ után passzívakká válhatnak. A megerõsítés, értékelés módszerei Szóbeli értékelés A tanulók tanórai aktivitása, a munkamorál, a munkatempó, a munka minõsége javul az ösztönzõ, bíztató tanári értékelés segítségével. Fejlesztõ hatású az óra végén tartott közös értékelés, ahol a tanulók is elmondhatják véleményüket nemcsak saját, de mások munkájáról is. Az egymástól kapott ötletek, tanácsok is nagyon hasznosak. Mindenképpen pozitív értékelést kapjon az a tanuló, aki munkáját igyekezettel, szorgalommal végezte, és képességeihez mérten a legjobbat nyújtotta. Írásbeli értékelés Az alsó tagozaton csak a negyedik évfolyamon osztályozunk. Az alsóbb évfolyamokon a tanító szóban értékeli a tanulók teljesítményét, a szülõket pedig írásban tájékoztatja a tanulók tevékenységének erényeirõl és hibáiról. Az írásbeli értékelés akkor jó, ha a szülõ a segítõ hozzáállást látja, és egyértelmûen tájékoztatja a tanulót, illetve a szülõt az elért teljesítményérõl, konkrét eredményekre vonatkozik, s megjelöli a továbbhaladást segítõ javaslatokat, a pozitívumok mellett a negatívumokra is felhívja a figyelmet. Az általánosító, sematikus értékelés nem eredményes, nincs fejlesztõ hatása, mert a tanuló, ha nem érzi a továbbhaladáshoz szükséges feladatokat, akkor passzívvá is válhat. Osztályozás A negyedik évfolyamtól kezdve már osztályozással is értékeljük a tanulók teljesítményét. Az osztályzatokat érthetõ, világos szöveges értékeléssel is ki kell egészíteni, hiszen a mûvészi munka nem mérhetõ számokban. Fontos, hogy az osztályzatok mellé egyénre szabott szóbeli kritikát is kapjanak a tanulók. Érezzék a tanár segítõkész, pozitív hozzáállását, mert az elismerõ értékelés többet segít, mint a korholás. Ne adjunk jegyet minden tanórán! Az elsajátítás, vázlatok, tervek készítésének idõszakában csak szóbeli értékelés legyen, és csak egy-egy nagyobb tartalmi egységet átfogó idõszakot zárjanak le osztályzattal a tanítók. Ez elõsegíti a nyugodt alkotói légkör létrejöttét, és biztosítja a szabad kísérletezés lehetõségét. Ez egyben rajztanítás egyik legfontosabb célja, hiszen a mûvészi munka nem mérhetõ számokban. 5–8. évfolyam Célok és feladatok A vizuális kultúra tanításának célja, hogy a mûvészeti alkotások értelmezésével fejlessze a tanulók vizuális megismerõ-, befogadó- és alkotóképességét. A tantárgy célja nem csupán a kézügyesség fejlesztése. A mûvészeti látvány észlelésén, megfigyelésén és megbeszélésén keresztül fejlõdik a tanulók szókincse, kommunikációs készsége, gondolkodása, emlékezete, logikai készsége, esztétikai érzéke, sõt értelmi élete is gazdagodik. Ez a komplex hatás nemcsak az alkotóképességekre hat pozitívan, hanem a tanulók szellemi gazdagodását is elõsegíti. Cél, hogy a megismert mûalkotás motiváló legyen, témája, színe, stílusa, kompozíciója stb. felkeltse a tanulók érdeklõdését, kíváncsiságát, és ezáltal hozzásegítse a tanulókat a vizuális mûvészeti alkotások mélyebb átéléséhez, értelmezéséhez, és ezáltal maradandó élményt hagyjon bennük. Kíváncsiságukat élménygazdag, érdekes feladatokkal kelthetjük fel, és ezeken keresztül vezethetjük be a mûvészet birodalmába. Cél, hogy gondolkodtató, tartalmas, de ugyanakkor élményszerû, játékos feladatokat adjunk a tanulóknak, mert így jobban fejlõdik a mûalkotások iránti érzékenységük és azok a képességek, készségek, amelyek a vizuális kommunikáció magasabb szintû mûveléséhez, a látható világ használatához, alakításához, a kreativitás fejlesztéséhez szükségesek. Cél, hogy a képességek fejlesztése ne csak a hagyományos képzõés iparmûvészeti ágakon keresztül történjen. Fontos, hogy a tanulók térábrázoló képessége, formaérzéke, szín- és anyagismerete mellett fejlõdjön az esztétikai ítéletalkotó képességük, az ízlésük, kreativitásuk, képi gondolkodásuk és értékrendjük. Mivel a képzõmûvészet, a vizuális kommunikáció, illetve a tárgy- és környezetkultúra területei a különbözõ életkorokban, sõt személyenként is eltérõ mértékben képesek kifejteni motiváló hatásukat, és különbözõ képességek fejlesztését teszik lehetõvé, ezért célunk a differenciált tevékenykedtetés alkalmazása. Mindezek együttesét a mûvészeti nevelés során valósítjuk meg, amelynek értékközvetítõ és -teremtõ, egyben személyiségformáló szerepe igen jelentõs. Mi a mûvészeti nevelés célja? Fogékonnyá teszi a lelket, majd az értelmet annak érdekében, hogy a mûvészet élvezete igazi élménnyé válhasson mindenki számára, és a tanulók nyitottan, átéléssel és megértéssel, esztétikai fogékonysággal álljanak a mûalkotások és az élet szépségei elõtt. A vizuális kultúra megfelelõ szintû tanítása meghatározó ismeretszerzési és feldolgozási eszközt biztosít a többi mûveltségi terület oktatásához, és hatással van azok elsajátításának színvonalára is. A mûvészetekkel való foglalkozás megszépíti, feltölti, érzelmekkel gazdagítja a lelket. Már óvodában is nagyon szeretnek a gyerekek rajzolni, festeni, egyszerû tárgyakat készíteni, és erre a meglévõ tudásra alapozva lehet felépíteni – a felfelé egyre bõvülõ – ismeretanyagot. Az 5–8. évfolyamon a vizuális nevelés célja az esztétikai igény, az érdeklõdés felkeltése a mûvészeti emlékek megismerése irányában. Fontos feladat az általános mûveltség kibõvítése mind elméleti (mûvészettörténeti ismeretek, fogalmak), mind gyakorlati (rajzolás, festés, szobrászati és kézmûves) tevékenységek által. Törekedni kell a síkbeli, térbeli kifejezõeszközök, a térábrázolási konvenciók, a színtani ismeretek, a tervezési és elemi konstruálási eljárások szabályainak megismertetésére. Cél az egyetemes kultúrtörténet alapjainak megismertetése a tanulókkal. Az eredményes mûvészeti nevelés lényege, hogy az aktív szemlélõdés és kevés szóval történõ elemzés után tapasztalati úton jussanak el a tanulók a mûalkotások megértéséhez. Az elméleti ismeretekre épülõ tevékenykedtetõ, kreatív gyakorlati feladatok megoldásán keresztül észrevétlenül sajátítják és mélyítik el a tanulók az elméleti ismereteket. A komplex feladatok a tantárgyi koncentráció alkotó jellegû alkalmazását teszik lehetõvé. Cél a különbözõ tevékenységformák eredményes egymásra épülése: mûelemzési gyakorlatok és szakkifejezések megismerése, alkalmazása, a megfigyelõképesség és befogadóképesség fejlesztése az összehasonlító mûelemzések segítségével, majd kreatív alkotómunka a megszerzett ismeretek gyakorlati alkalmazásával. Ebben a korosztályban egyre kritikusabban nézik a tanulók nemcsak a környezetüket, hanem saját tevékenységüket és viselkedésüket is. A tantárgy célja, hogy a korábbi években meglévõ spontán érdeklõdés megmaradjon, és alakuljon ki a tanulókban az alkotó szemlélet, melyhez minden szakmai ismeretet (anyagérzék, formaérzék, térérzék, kompozíciós és színérzék) elsajátíthassanak. Az egyik legfontosabb cél, hogy érdeklõdéssel, kíváncsian forduljanak a mûvészetek és a mûvészettörténeti emlékek megismerése irányába, ismerjék meg a kutatás örömét és a megismeréshez vezetõ módszereket (könyvek, újságok, film, múzeumok, internet). Fejlesztési feladatok Megismerõ- és befogadóképességek Közvetlen tapasztalás útján szerzett élmények feldolgozási képessége, motoros készségek A vizuális nevelés gyakorlati tevékenységeinek egyik célja az érzéki tapasztalás, a környezettel való közvetlen kapcsolat fenntartása, erõsítése, a közvetlen tapasztalatszerzés, az anyagokkal való érintkezés. Tudatosítani kell az érzékelés különbözõ formáinak (látás, tapintás, hallás stb.) kapcsolatát. Ki kell alakítani a látványok élvezetének képességét. Fejleszteni kell a kézügyességet is az életkornak megfelelõ feladatokkal. Igényeljék az esztétikai minõség jelenlétét! Legyenek igényesek munkájuk során! Értsék meg a természeti és mesterséges formákban rejlõ törvényszerûségeket, a formaszerkezet – funkció összefüggéseit! Ismeretszerzési képességek, tanulási képességek, térbeli tájékozódás A fejlesztés átfogó célja, hogy segítse a tanulókat abban, hogy képesek legyenek nagy mennyiségû képi információt és a környezetükbõl érkezõ különbözõ vizuális hatást kritikusan feldolgozni. Tudják megkülönböztetni a szépet az ízléstelentõl és a giccsestõl! Nyitottak legyenek az új iránt, de ne fogadjanak el kritika nélkül mindent! Alakítsanak ki helyes esztétikai értékrendet, és törekedjenek a pozitív egyéni vélemény kialakítására! Kommunikációs képességek A fejlesztés célja a mûvészi és a köznapi vizuális közlések segítése, a kifejezés árnyaltságának fokozása. A vizuális nyelv alapelemeinek (pont, vonal, folt, tónus, szín, forma) tudatos alkalmazása a közlõ, kifejezõ szándékú alkotásokban. A cél, hogy legyenek értõ használói környezetük vizuális információinak, legyenek képesek a szöveges és képi közlés összekapcsolására és együttes alkalmazására. Ismerjék a tömegkommunikáció legfontosabb formáit! Kreativitás Alkotóképességek A vizuális nevelés kiemelt fontosságú feladata a kreativitás mûködtetése és fejlesztése. Célunk, hogy az érdekes, változatos alkotótevékenység motiválja a tanulókat, mûködésbe hozza alkotókedvüket és képzelõerejüket. A jól motivált tanuló eredményesebbé és sikeresebbé válik. Szeretik a szokatlan megoldásokat, ezért gyakran iktassunk be a korosztály érdeklõdéséhez közel álló újszerû feladatokat! A mûvészeti stílusok tanítása ne csak elméleti síkon történjen! Az eredményes mûvészeti nevelés lényege, hogy a tanuló produktív vagy reproduktív módon kipróbálhatja a különbözõ stílusokat. Az aktív módon, tapasztalati úton megszerzett tudás eredményesebbé és maradandóbbá teszi az ismereteket. Problémamegoldó képesség A spirális felépítésnek megfelelõen a feladatok fokozottan önálló megoldása rutinok, készségek kialakításával kezdõdik, és egyre önállóbban végzett tevékenységekig jut el. Önismeret, önértékelés, önszabályozás A vizuális nevelés gyakorlati tevékenységeinek szinte mindegyike – eredeti céljától függetlenül is – személyiségfejlesztõ hatású. Motiváló hatásuk mellett segítik az érzelmi gazdagodást, az aktivitást, sikerélményt szereznek, növelik a tudásvágyat, fejlesztik az önértékelõ képességet, az ízlést, és elõsegítik a belsõ igényesség kifejlõdését. Saját munkájának másokéhoz hasonlítása során kritikai érzéke fejlõdik, mely segíti a helyes én-kép kialakítását.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes